RF mudofaa vaziri KXDRning Koreya urushidagi «g‘alabasi»ning 70 yilligini nishonlash uchun Pxenyanga bordi. Rossiya mudofaa vaziri Sergey Shoygu 25 iyul kuni Pxenyanga tashrif buyurdi. U Koreya urushi yakunlanganining 70 yilligi munosabati bilan o‘tkaziladigan tantanalarda ishtirok etadi — KXDR bu urushda g‘alaba qozonganini iddao qiladi. Tashrif doirasida Shoygu Shimoliy Koreya mudofaa vaziri Kan Sun Nam bilan uchrashuv o‘tkazgan. Uchrashuvda Shoygu KXDRni «do‘stona davlat» va «Rossiyaning muhim hamkori» deb atagan. «Interfaks»ning xabar berishicha, Shoygu Kim Ir Sen va Kim Chen Irning haykallari poyiga gulchambarlar qo‘ygan.